સસ્તા અનાજની દુકાનના માલિકો જે સોફ્ટવેર વાપરતા હતા તે 15,000 રૂપિયામાં મળતુ હતુ. પોલીસ સૂત્રોના જણાવ્યા મુજબ આ સોફ્ટવેરમાં લાભ મેળવનાર દરેકના અંગૂઠાના નિશાન સહિતનો બધો જ ડેટા હતો. સરવૈયાએ જણાવ્યું, “તે લોકોએ ડેટા બેન્કનો ઉપયોગહ કરીને દર મહિને ઈલેક્ટ્રોનિક રેકોર્ડ બનાવ્યો અને તેમાંથી વ્યક્તિએ અનાજ ખરીદ્યું હોવાનું દર્શાવ્યું. વાસ્તવમાં અનાજ કોઈએ ખરીદ્યું જ નહતુ.” સુરતના પોલીસ કમિશનર સતીષ શર્માનું કહેવુ છે કે રાજ્ય સરકારે કેટલીક એજન્સીઓને બાયોમેટ્રિક ડેટા રેશન કાર્ડ સાથે લિન્ક કરવા માટે કોન્ટ્રેક્ટ આપ્યો હતો. આ ડેટા એજન્સી પાસે સેવ કરવામાં આવ્યો હશે અને તેમણે સોફ્ટવેરના માધ્યમથી તે દુકાનના માલિકોને વેચ્યો હોય તેવુ શક્ય છે. તેમણે જણાવ્યું કે આ ડેટા આધાર કાર્ડમાંથી કે UIDAI ડેટાબેઝમાંથી ચોરી કરવામાં આવ્યો નથી. તપાસ દરમિયાન પોલીસને માલૂમ પડ્યું કે સુરતના ઉધનાના કિશોર ઠક્કરે એપ્રિલથી નવેમ્બર 2017 દરમિયાન રેશનની દુકાનેથી અનાજ ખરીદ્યું હોવાનો રેકોર્ડ બતાવે છે. જો કે પોલીસને તપાસ દરમિયાન માલૂમ પડ્યું છે કે ઠક્કરે સસ્તા અનાજની દુકાનમાંથી કશું જ ખરીદ્યું નથી.